gl gl gl es en gl gl ast es pt es gl gl gl gl en ast gl gl es en gl en it fr gl es gl gl gl es pt en en en gl gl gl gl gl gl gl gl gl gl gl gl gl gl pt gl gl gl en gl gl gl gl es es pt en en en pt gl gl gl fr gl pt gl pt gl pt gl pt gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
Como repercutirá o 28A nas nosas vidas? - Nós Televisión
Diferentes voces do activismo galego achegan as súas reflexións
Por primeira vez, o PP perde unhas eleccións en Galicia. É unha dos datos que sacamos das eleccións deste domingo, uns comicios nos que o PSOE venceu con máis do 32 por cento dos votos e suma dez escanos en Galicia. En Común-Unidas Podemos obtivo dúas representantes mentres que En Marea apenas chegou ao 1 por cento dos votos. Dende o BNG non deron conseguido representación aínda que duplicaron os resultados de 2016. Quedaron preto do 6 por cento do apoio.
Valoracións dende o activismo galego
Activistas e colectivos de toda Galicia valoran as eleccións deste 28 de abril como unha xornada de certo alivio e, ao mesmo tempo, de necesidade de construír e consolidar unha loita de base.
Mentres se recontaban os votos, a sindicalista e traballadora na sanidade pública, Eli Dosil, do PROSAGAP, falábanos do medo á ultradereita e de que “pase o que pase, a seguir loitando”.
Desde a cultura e os feminismos, Lara Rozados apunta a que non abandona “o estado de alarma”. “Non estamos no peor escenario posíbel, gañou a esquerda con diferenza, e foi unha alegría comprobar que o mapa de Galicia deixa de ser totalmente azul nas infografías. Pero non podemos deixar de estar alertas: por unha parte, hai que ter en conta que foi un voto en boa medida motivado polo medo á irrupción da extrema dereita; pola outra parte, que esa extrema dereita entrou (e con forza). Ao derrubamento do PP sumóuselle un aumento exponencial de Ciudadanos e de Vox, partidos de orixe fascista (moi explicitamente fascista). Se miramos as gráficas, está claro que boa parte dos votantes do PP foron dar a estes dous (e, por exemplo, Falange Española de las JONS case en pleno). Ademais, amósanse como un movemento de masas, capaz de mobilizar a millóns de persoas a través do medo e a demagoxia máis burda. Por outra banda, comprobouse que o centralismo español está en declive: miremos os resultados de Euskadi e Cataluña! Outra cousa é o que pasou en Galiza: caeu a dereita, que xa é un fito histórico, mais é palpable ese voto do medo do que falaba. E ollo: o BNG dobrou, malia non conseguir representación, o número de votos… Pero canto medraron Ciudadanos e VOX? En definitiva, como muller galega feminista e de clase traballadora, a miña sensación é de vixilancia. Tomo as palabras de Antonio Gramsci, case un século despois de escribilas en L’Ordine Nuovo o 1 de maio de 1919: “instrúanse, porque habemos precisar toda a nosa intelixencia. Conmóvanse, porque precisaremos todo o noso entusiasmo. Organícense, porque habemos necesitar toda a nosa forza”.
“Como muller galega feminista e de clase traballadora, a miña sensación é de vixilancia”
Nesta cobertura especial do 28A, coa ollada nos movementos sociais, Afrogalegas denunciaba o racismo institucional e as súas consecuencias nestes comicios.
Dende a Plataforma Mina Touro – O Pino NON, Isabel García explica que no colectivo existe unha diversidade de opinións e pero que están unidas pola defensa da terra fronte a mina. Sostén que dalgunhas forzas políticas xa recibiron o apoio político e doutras aínda non. “As persoas que nos vaian representar dende hoxe en diante no Congreso e no Senado deben saber que imos seguir máis firmes que nunca para que a Declaración Impacto Ambiental (DIA) sexa negativa e unha negativa clara do proxecto mineiro. É o noso dereito. Hai moitos Touro e O Pino e estaremos unidas: pola defensa da Terra, do Aire e da Auga limpas!”.
Dende a Plataforma Vítimas Alvia 04155, Ascensión Ferreiro sostén que “nunca van calar” e lanzan a seguinte mensaxe:
Dende a CUT, o secretario xeral Ricardo Castro critica o “infantilismo democrático” con que “depositando un papel na urna lexitimamos todo” e a “ese discurso contribúe a esquerda”.
Dende o Sindicato Ferroviario, José Carlos Costoya sinala que “o voto do medo abre a porta á tentación para un goberno neoliberal liderado polo PSOE con maioría para catro anos. Nefasto para a clase traballadora e para os servizos públicos en particular. Mañá a unidade popular debe estar na rúa, é máis necesaria que nunca. O sindicalismo alternativo é imprescindibel fronte o descrédito e a manifesta sumisión dos maioritarios. Non pasarán. Moito raballo por facer”
“O sindicalismo alternativo é imprescindíbel”
O escritor e director xeral de Galaxia, Francisco Castro, lamenta que non haxa ningunha forza galega de seu no Congreso.
Desde a cultura, a actriz e cabaretereira, Iria Pinheiro, sostén que agardaba “uns mellores resultados” e engade que “hai que seguir loitando”. Tras lanzar un amplo suspiro, di que cómpre “traballo de fondo e de campo”. “De campo porque hai que sachar”, explica, “teño a sensación de que hai inestabilidade” e “teño un nó no estómago, dáme ansiedade porque me gustaría saber que vai pasar nas eleccións municipais”. “Despois, estarei cun nó na gorxa ata as autonómicas. Hai que seguir sachando e quitando a uralita do tellado da cabeza”.
Desde Raias Travesseiras, Mónica Alzate, valora a xornada electoral desde a perspectiva feminista e antirracista.
Artigo anterior#28aNósTV, outra mirada
Seguinte artigoAfrogalegas: “Non podemos defendernos co voto ante os discursos da dereita”
ARTIGOS RELACIONADOSMÁIS DO AUTOR
Rede Galega de Videoblogues
“Hai dúas opcións: o BNG e soberanía nacional ou candidaturas arredor do sucursalismo”
As cabeceiras dos xornais en galego valoran o 28A
Fran Castro sobre o #28a: “É unha mágoa que Galicia non teña voz de seu”
Eli Dosil: “Pase o que pase, a seguir loitando por unha sanidade pública”
Plataforma Vítimas Alvia: “Non temos medo e non imos calar nunca”
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.